### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Børn og Unge-udvalget af 2. oktober 2019.

### Resumé

Birger Bech har fået projekteret en helhedsløsning som understøtter lokalefælleskab imellem skole og FU. Helhedsløsning omfatter modernisering af dele af skolen samt nybyggeri. Midlertidige pavilloner fra 1988 erstattes med nybyggeri til undervisning og lokalefællesskab mellem udskoling og klub. Lokalerne til skolens mellemtrin moderniseres til lokalefællesskaber mellem fritidsklubben og undervisningen. Dermed kan fritidsklubben flytte fra Nicolai Olesen 7 til skolen, som klub for børnene fra 4.-6. klasse. Hertil kommer et supplerende praktisk-musisk faglokale. samt udbygning af nuværende sløjdlokale til håndværk og design.

Som en del af den politiske aftale om skoletilbud til [adresse], [adresse] og [adresse] foreslås det, at [adresse] distrikt udvides fra skoleåret 2020-21. Til at håndtere skolens elevvækst og pres på undervisningskapacitet foreslås det at udbygge skolen med 2 lokaler. Det vil være muligt at foretage yderligere udbygninger på skolen.

Derfor foreslås et tillæg til anlægsbevillingen, som byrådet med godkendelse af forslag til prioritering af RULL-midlerne den 15. september 2016, gav til projektering af en helhedsløsning for Gammelgaardsskolen og lokalefællesskab med FU.

### Indstilling

Det indstilles:

At 1) der til anlægsbevilling til [adresse] på 2,3 mio. kr. gives tillæg på 21,2 mio. kr. finansieret med 17,3 mio. kr. af de allerede prioriterede RULL-midler og 3,9 mio. kr. fra reserven til skoleudbygning.

At 2) der frigives restrådighedsbeløb på 21,2 mio. kr. fordelt med 3,5 mio. kr. i 2019, 13,8 mio. kr. i 2020 og 3,9 mio. kr. i 2021, som kommer oveni i de 2,3 mio. kr., som allerede er frigivet i 2018 og 2019.

At 3) 2 procent af den samlede anlægssum til [adresse] anlægsprojekt anvendes til intern projektledelse.

### Sagens forløb

12-09-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger.
 16-09-2019 Magistraten

Fremsendes til [adresse] med bemærkning, at Magistraten i mødet den 16. september 2019 anbefaler, at byrådet tiltræder Magistratsafdelingen for Børn og Unges indstilling af 30. august 2019.

Det kan fremadrettet overvejes, hvordan Fællesrådene kan inddrages.

 25-09-2019 [adresse]
Fremsendes til Børn og Unge-udvalget til behandling i henhold til beslutning i byrådets møde den 25. september 2019.
 02-10-2019 Børn og Unge-udvalget

Karin Bruun, Jimmy Nissen, Patricia Schou, Tilde Jessen, Else Hansen og Birger Dahl kunne tiltræde indstillingen med bemærkning om, at man i forbindelse med drøftelserne om skoledistrikter i forligskredsen samtidig vil drøfte, om det medfører et behov for yderligere lokaler.

Ingelise Thorsen var forhindret i at deltage i udvalgets behandling af sagen.

 09-10-2019 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 9. oktober 2019 har vedtaget Magistratens indstilling i overensstemmelse med erklæring fra Børn og Unge-udvalget af 2. oktober 2019.